賽馬會精英盃 冠忠南區標準流浪爭晉級
2024年04月10日 19:01
東網電視
更多新聞短片
收看直播,請按直播ICON,或按下面鏈結:
「賽馬會菁英盃」周三(10日)假旺角大球場,上演4強激戰,冠忠南區與標準流浪爭奪最後一個決賽席位。南區正選派出伍瑋謙、陳潤潼及趙聡悟3位U22兵,冨樫凌央、古安奴及川瀨浩太等復任正選,艾華與史提芬彭利拿於前線衝鋒陷陣;流浪則有陳冠燊、龍梓軒及趙正宇3位U22兵擔正,林嘉緯、林衍廷及神田夢實坐鎮中場,支援伊巴謙及上形洋介攻堅。
冠忠南區正選:
25 伍瑋謙 [GK]
4 川瀨浩太
5 古安奴
6 基斯
7 史提芬彭利拿
11 佐佐木周 [C]
16 翟廷峯
18 艾華
19 趙聡悟
22 陳潤潼
33 冨樫凌央
標準流浪正選:
13 陳冠燊 [GK]
4 金旻奎
5 林遼太
10 林嘉緯 [C]
16 林衍廷
17 龍梓軒
18 上形洋介
20 趙正宇
21 伊巴謙
23 林堂真
44 神田夢實
冠忠南區後備:
31 顏翱天 [GK]
8 李嘉耀
12 杜馬思
13 梁祐維
15 黎格爾
20 游卓峰
21 馬文政
23 容昊
24 鞠盈智
26 陳凱柏
28 陳傲軒
90 積遜
標準流浪後備:
1 盧兆崎 [GK]
6 杜國榆
7 劉智樂
12 盧均宜
19 姚浩明
22 馬榕生
25 梁凱俊
28 陳耀祖
55 基藍馬
89 歐陽耀冲
「賽馬會菁英盃」周三晚(10日)續在旺角大球場,爆發第二場4強大戰,由A組首名冠忠南區惡鬥B組次名標準流浪。雙方早前在聯賽交手,流浪淨吞4蛋,加上球隊近況欠佳,面對矢志衞冕的南區,要爭取反彈絕非易事。(on.cc東網周三晚上8時直播)
南區連續兩屆與流浪爭入決賽,主教練楊正光指雖然流浪內部出現問題,惟呼籲球員切勿鬆懈:「呢個盃賽係『均宜』(盧均宜)同『嘉緯』(林嘉緯)退役前最後一個捧盃希望,流浪點都會上下一心為佢哋兩個搏到盡,所以今場應該比之前更難踢。」「光Sir」續稱雖然球隊曾於聯賽大勝流浪,惟他相信對手於盃賽有不同部署,往績難以作準。
伍瑋謙︰爭取主導比賽
南區去屆正是憑U22球員伍瑋謙(Ivan)在互射12碼階段勇救極刑,淘汰流浪入決賽,他形容對手攻力依舊強大,務必小心提防:「我哋呢場可能會將防線壓前啲,希望主導比賽,不過伊巴謙同劉智樂好識利用空位打反擊,所以大家盡量唔好跟甩佢哋。」
標準流浪上場再負大埔,近8場聯賽輸了7場,總監李輝立(Philip)坦言對表現感到失望,認為球隊未能發揮出最佳水準。即將出戰「菁英盃」4強,Philip表示當然想入決賽,寄望球員能盡快調整心態:「上場大埔周中啱啱踢完場波,有啲輪換,但自己都冇把握贏唔到人,咁你話今場有冇機會呢?幾日之間球隊唔可以轉變得好多,南區唔易搞,盡力而為,踢多一場得一場。」
林嘉緯盼最後一季不留憾
現年38歲的中場林嘉緯,早前透露將於季後退役,他稱自己傷患漸多,應付比賽亦較以往吃力:「依家傷患愈嚟愈多,有時要食埋藥先落到場,覺得自己係時候退落嚟,同埋畀機會後生仔上位。」「嘉緯」續指今季不留遺憾,又表示會力爭擊敗南區殺入決賽:「我幾年前回歸流浪,都冇諗過可以打入盃賽決賽,甚至踢亞洲賽,希望呢季攞到『菁英盃』冠軍,有個完美句號。」